অবশ্য যে কেউ এটি করতে পারবেন না। সিস্টেম এ যাদের একাউন্ট থাকবে কেবল তারাই প্রবেশ করতে পারবেন টেলনেট এর মাধ্যমে। কোন ব্যবহারকারীর জন্য লগইন আইডি (নাম বা এরকম কিছু) এবং পাসওয়ার্ড তৈরীর মাধ্যমে লিনাক্স সিস্টেমে একটি একাউন্ট তৈরী করা হয় । এজন্যই একটি লিনাক্স সিস্টেমে বুট আপ করার পর (অথবা টেলনেট করার পর) প্রথমেই একটি লগইন প্রম্পট পাবেন। প্রথমেই অপারেটিং সিস্টেম জানতে চাইবে কে সিস্টেমে প্রবেশ করবে। তারপর তার জন্য নির্দিষ্ট পারমিশন যেগুলি আগে থেকেই দেয়া আছে সেগুলি সহ তাকে সিস্টেমে প্রবেশের অনুমতি দিবে (উদাহরনস্বরূপ, বেশীরভাগ একাউন্টে সিস্টেম ফাইল পরিবর্তন বা মোছার কোন পারমিশন থাকে না)।